
	1.
	Likumprojekts (grozījumi)
 papildināt divpadsmito daļu ar teikumiem šādā redakcijā:
“Ja persona par attiecīgo taksācijas periodu pārskatu nav iesniegusi, Valsts ieņēmumu dienests uzskata, ka taksācijas periodā personai nebija pienākums maksāt nodokli un sniegt pārskatu. Valsts ieņēmumu dienests par minētām personām informē Valsts vides dienestu. Neatteicas uz nodokļa maksātāju, kurš atbilst likuma 13.panta sestajai daļai."
 
	Iebildums
Projekts paredz, ja persona par ceturksni neiesniedz deklarāciju, tad uzskatāms, ka personai to attiecīgajā periodā nebija pienākums iesniegt, kā arī jaunu pienākumu Valsts ieņēmumu dienestam sniegt informāciju par personām, kuras nesniedz ceturkšņa deklarāciju, Valsts vides dienestam.
Ne no likumprojekta, ne no tā anotācijas neizriet, kādu mērķu sasniegšanai minētā informācija ir nepieciešama. Ievērojot minēto, likumprojekta anotācija būtu papildināma ar skaidrojumu kādu, mērķu sasniegšanai Valsts vides dienests grib iegūt šo informāciju no Valsts ieņēmumu dienesta, kā arī detalizētāk izskaidrot kādi tieši dati būtu nepieciešami Valsts vides dienestam vai arī paredzet sniedzamo datu apjomu noteikt Ministru kabineta noteikumos.
Papildus minētajam, Valsts ieņēmumu dienesta informācijas sistēmās nav paredzēts atlasīt šādu informāciju, līdz ar to, lai nodrošinātu šādu datu nodošanu būtu nepieciešamas izmaiņas informācijas sistēmās vai manuāli jāapstrādā dati.
Likumprojekta anotācijas 2. sadaļā nav norādes par administratīvajām izmaksām, kas radīsies, lai apstrādātu šādu informāciju, bet, lai Valsts ieņēmumu dienests šādu informāciju apstrādātu, būtu nepieciešami administratīvie resursi.
Vienlaikus ar anotācijas 3.sadaļā nav paredzēti resursi Valsts ieņēmumu dienestam šādu funkciju nodrošināšanai.
Ievērojot minēto, lūdzam izslēgt teikumu “ Valsts ieņēmumu dienests par minētām personām informē Valsts vides dienestu.” Vai papildināt anotāciju ar nepieciešamo finansējumu.



 
Piedāvātā redakcija
Ja persona par attiecīgo taksācijas periodu pārskatu nav iesniegusi, Valsts ieņēmumu dienests uzskata, ka taksācijas periodā personai nebija pienākums maksāt nodokli un sniegt pārskatu. Neatteicas uz nodokļa maksātāju, kurš atbilst likuma 13.panta sestajai daļai.

